“হাদিস” কোরআনের একটি ব্যাপক পরিভাষা। এর এক অর্থ কথাবার্তা, রাসূলের বাণী, আর এক অর্থ নতুন ঘটনা বা আধুনিক ঘটনা। যেমন হাদিছুস- সানে অর্থ নব্য যুবক। তাই এ আয়াত থেকে এ দাবী করা যৌক্তিক নয় যে কোরআন মহৎ বাণী পূর্ণ একখানা আধুনিক কিতাব। আজ যা আধুনিক কাল তা সেকেলের, কিন্তু কোরআন সর্বকালের সর্বস্থানের জন্য আধুনিক। তাই আধুনিকতার ছায়তলে আশ্রয় খোঁজার উপযুক্ত স্থান মহাপবিত্র আল কোরআন। আসলে আল্লাহ্র তরফ থেকে আগত সকল বিধানই চির আধুনিক ও শাশ্বত। নিউ ইয়র্ক বিশ্ববিদ্যালয়ের হিব্র“ ভাষা বিভাগীয় প্রধান অধ্যাপক রাব্বি আব্রাহাম আইজ্যাক ক্যাটস ১৯৫৪ সালে এক ভাষণে বলেন, হযরত মূসা (আঃ) যে একত্ববাদ প্রচার করেছেন এবং সিনাই পর্বতে তার ওপর যে সব ওহি নাজিল হয়েছে, সেগুলো সকল উচ্চ নৈতিক মূল্যবোধের ভিত্তি হিসেবে অপরিহার্য।